《宿包山杨明府宅》
元代·方回

十年共艰难，老友杨明府。
贤令实所赖，拙守何足数。
尚忆纷纭初，天地沸鼙鼓。
穷山古未见，倏忽集万马。
家财吝不捐，宁保杀与掳。
公一无所爱，什器亦遭斧。
我书寄歙山，万卷弃草莽。
即令两秃翁，衣破缺纫补。
独有浩然气，依旧塞□□。
□□白云村，连榻晓共语。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。